ΑΠΟΦΑΣΕΙΣ
   Αριθμ. οικ. 14101 ΕΞ 2022 
Καθορισμός της διαδικασίας εγκατάστασης και 
ελέγχου των σημείων ασύρματης πρόσβασης 
μικρής εμβέλειας που εμπίπτουν στις διατά-
ξεις της παρ. 2 του άρθρου 57 της Οδηγίας (ΕΕ) 2018/1972, καθώς και της διαδικασίας επιβολής κυρώσεων.
  ΟΙ ΥΦΥΠΟΥΡΓΟΙ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ- ΨΗΦΙΑΚΗΣ ΔΙΑΚΥΒΕΡΝΗΣΗΣ
  Έχοντας υπόψη
Α. Τις διατάξεις:
1. Του ν. 4727/23-3-2020 «Ψηφιακή Διακυβέρνηση 
(Ενσωμάτωση στην Ελληνική Νομοθεσία της Οδηγίας 
(ΕΕ) 2016/2102 και της Οδηγίας (ΕΕ) 2019/1024) - Ηλε-
κτρονικές Επικοινωνίες (Ενσωμάτωση στο Ελληνικό Δί-
καιο της Οδηγίας (ΕΕ) 2018/1972) και άλλες διατάξεις» 
(Α’ 184/2020), και ιδίως το άρθρο 165 αυτού.
2. Του ν. 4070/2012, «Ρυθμίσεις Ηλεκτρονικών Επικοι-
νωνιών, Μεταφορών, Δημοσίων Έργων και άλλες διατά-
ξεις» (Α’ 92) και ιδίως τα άρθρα 6 και 11 αυτού.
3. Του ν. 4635/2019 «Επενδύω στην Ελλάδα και άλλες 
διατάξεις» (Α’ 167).
4. Του ν. 3959/2011 «Προστασία του ελεύθερου αντα-
γωνισμού», (Α’ 93).
5. Του ν. 4685/2020 «Εκσυγχρονισμός περιβαλλοντικής 
νομοθεσίας, ενσωμάτωση στην ελληνική νομοθεσία των 
Οδηγιών 2018/844 και 2019/692 του Ευρωπαϊκού Κοινο-
βουλίου και του Συμβουλίου και λοιπές διατάξεις» (Α’ 92).
6. Tου ν. 4447/2016 «Χωρικός σχεδιασμός - Βιώσιμη 
ανάπτυξη και άλλες διατάξεις» (Α’ 241).
7. Του ν. 998/1979 «Περί προστασίας των δασών και 
των δασικών εν γένει εκτάσεων της Χώρας» (Α’ 289), όπως ισχύει ιδίως μετά την τροποποίησή του με τον 
ν. 4280/2014 «Περιβαλλοντική αναβάθμιση και ιδιωτική 
πολεοδόμηση - Βιώσιμη ανάπτυξη οικισμών Ρυθμίσεις δασικής νομοθεσίας και άλλες διατάξεις» (Α’ 159).8. Του ν. 4622/2019 «Επιτελικό Κράτος: οργάνωση, λει-
τουργία και διαφάνεια της Κυβέρνησης, των κυβερνητικών 
οργάνων και της κεντρικής δημόσιας διοίκησης» (Α’ 133).
9. Του π.δ. 98/2017 «Εναρμόνιση της Ελληνικής Νο-
μοθεσίας προς την Οδηγία 2014/53/ΕΕ του Ευρωπαϊκού 
Κοινοβουλίου και του Συμβουλίου της 16ης Απριλίου 
2014 (ΕΕ L 153/22.05.2014) σχετικά με την διαθεσιμότητα 
ραδιοεξοπλισμού στην αγορά και την κατάργηση της 
Οδηγίας 1999/5/ΕΚ.» (Α’ 139).
10. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το πρώτο άρθρο του π.δ. 63/2005 (Α’ 98).
11. Του ν. 4270/2014 «Αρχές δημοσιονομικής διαχεί-
ρισης και εποπτείας (ενσωμάτωση της 2011/85/Ε) - δη-
μόσιο λογιστικό και άλλες διατάξεις» (Α’ 143).
12. Του π.δ. 81/2019 «Σύσταση, συγχώνευση, μετονο-
μασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμο-διοτήτων μεταξύ Υπουργείων» (Α’ 119).
13. Του π.δ. 40/2020 «Οργανισμός του Υπουργείου 
Ψηφιακής Διακυβέρνησης» (Α’ 85).
14. Του π.δ. 56/2021 «Διορισμός Υπουργού και Υφυ-
πουργών» (Α’ 142).
15. Του π.δ. 132/2017 «Οργανισμός Υπουργείου Περι-
βάλλοντος και Ενέργειας Υ.Π.ΕΝ.) (Α’ 160).
16. Του π.δ. 84/2019 «Σύσταση και κατάργηση Γενικών 
Γ ραμματειών και Ειδικών Γ ραμματειών/Ενιαίων Διοικη-
τικών Τομέων Υπουργείων (Α’ 123)
17. Του π.δ. 62/2020 «Διορισμός Αναπληρωτών Υπουρ-
γών και Υφυπουργών (Α’ 155)
18. Της υπ’ αρ. 2/7-01-2021 Απόφασης του Πρωθυ-
πουργού και του Υπουργού Περιβάλλοντος και Ενέργειας 
«Ανάθεση αρμοδιοτήτων στον Υφυπουργό Περιβάλλο-
ντος και Ενέργειας, Νικόλαο Ταγαρά» (Β’ 45).
19. Της υπ’ αρ. 1786/14-02-2022 κοινής απόφασης του 
Πρωθυπουργού και του Υπουργού Eπικρατείας «Ανάθε-
ση αρμοδιοτήτων στον Υφυπουργό Ψηφιακής Διακυβέρ-
νησης, Θεόδωρο Λιβάνιο» (Β’ 638).
20. Της κοινής υπουργικής απόφασης υπ’ αρ. 53571/
3839/2000 «Μέτρα Προφύλαξης του Κοινού από τη Λει-
τουργία Κεραιών Εγκατεστημένων στην Ξηρά» (Β’ 1105).ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
15 Απριλίου 2022 ΤΕΥΧΟΣ  ΔΕΥΤΕΡΟ Αρ. Φύλλου  185418731
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18732 Τεύχος B’ 1854/15.04.2022
21. Της υπουργικής απόφασης υπό στοιχεία ΔΙΠΑ/
οικ.37674/2016 «Τροποποίηση και κωδικοποίηση της 
υπουργικής απόφασης 1958/2012 - Κατάταξη δημοσίων 
και ιδιωτικών έργων και δραστηριοτήτων σε κατηγορίες 
και υποκατηγορίες σύμφωνα με την παρ. 4 του άρθρου 
1 του ν. 4014/21.9.2011 (Α’ 209), όπως αυτή έχει τροπο-
ποιηθεί και ισχύει» (Β’ 2471), όπως τροποποιήθηκε με την 
υπουργική απόφαση υπ’ αρ. οικ. 2307/26.1.2018 «Τρο-
ποποίηση της υπό στοιχεία ΔΙΠΑ/οικ 37674/27.7.2016 
(Β’ 2471) απόφασης του Υπουργού Περιβάλλοντος Ενέρ-
γειας και Κλιματικής Αλλαγής «Κατάταξη δημόσιων και 
ιδιωτικών έργων και δραστηριοτήτων σε κατηγορίες και 
υποκατηγορίες, σύμφωνα με την παρ. 4 του άρθρου 1 
του ν. 4014/2011 (Α’ 209)», ως προς την κατάταξη ορι-
σμένων έργων και δραστηριοτήτων των 1ης, 2ης, 3ης, 
4ης, 5ης, 6ης, 7ης, 8ης, 9ης, 10ης, 11ης και 12ης Ομάδων» 
(Β’ 439/2018).
Β. Τον Εκτελεστικό Κανονισμό (ΕΕ) 2020/1070 της Ευ-
ρωπαϊκής Επιτροπής της 20ης Ιουλίου 2020 «για τον κα-
θορισμό των χαρακτηριστικών των σημείων ασύρματης 
πρόσβασης μικρής εμβέλειας σύμφωνα με την παρ. 2 
του άρθρου 57 της οδηγίας (ΕΕ) 2018/1972 του Ευρωπα-
ϊκού Κοινοβουλίου και του Συμβουλίου για τη θέσπιση του Ευρωπαϊκού Κώδικα Ηλεκτρονικών Επικοινωνιών», 
ΕΕ/L 234/11.
Γ . Το πρότυπο EN 62232:2017 «Determination of RF 
field strength, power density and specific absorption 
rate (SAR) in the vicinity of radiocommunication base 
stations for the purpose of evaluating human exposure» 
[«Καθορισμός της έντασης πεδίου ραδιοσυχνοτήτων, της 
πυκνότητας ισχύος και του ρυθμού ειδικής απορρόφη-
σης (SAR) κοντά σε σταθμούς βάσης ραδιοεπικοινωνιών 
για τον σκοπό της αξιολόγησης της έκθεσης του ανθρώ-
που»] και ιδίως τον πίνακα 2 της ενότητας 6.2.4 καθώς 
και τα παραρτήματα C1, C2, C3 αυτού όπου ορίζονται 
οι τρεις κατηγορίες εγκατάστασης που αντιστοιχούν σε 
διαφορετικά μέγιστα όρια ισοδύναμης ισότροπα ακτινο-
βολούμενης ισχύος (EIRP), ήτοι μερικών milliwatt (κατη-
γορία E0), 2 Watt (κατηγορία E2) και 10 Watt (κατηγορία 
E10).
Δ. Την απόφαση ΕΕΤΤ 5947/11-02-2021 «Εισήγηση της 
ΕΕΤΤ σε εφαρμογή των διατάξεων της παρ. 2 του άρθρου 
165 του ν. 4727/2020».
Ε. Το γεγονός ότι από την παρούσα απόφαση δεν προ-
καλείται επιβάρυνση του κρατικού προϋπολογισμού, 
σύμφωνα με την υπό στοιχεία 39001 ΕΞ 2021/3 .11.2021 
Εισήγηση της Γ ΔΟΔΥ του Υπουργείου Ψηφιακής Διακυ-βέρνησης, αποφασίζουν:
Άρθρο 1
Γενικές αρχές
1. Η παρούσα απόφαση καθορίζει τη διαδικασία εγκα-
τάστασης, ελέγχου και επιβολής κυρώσεων για τα Σημεία 
Ασύρματης Πρόσβασης Μικρής Εμβέλειας (Σ.Α.Π.Μ.Ε.), που εμπίπτουν στις διατάξεις της παρ. 2 του άρθρου 57 
της Οδηγίας (ΕΕ) 2018/1972, τα οποία, κατά τα οριζόμενα 
στο άρθρο 165 του ν. 4727/2020, εξαιρούνται του πεδί-ου εφαρμογής του ν. 4635/2019 (Α’ 167) και εγκαθίστα-
νται χωρίς να απαιτείται προηγουμένως αδειοδότηση από την Ε.Ε.Τ.Τ., περιβαλλοντική αδειοδότηση ή η λήψη 
οποιασδήποτε έγκρισης ή άδειας από τις αρμόδιες πολε-
οδομικές υπηρεσίες, με την επιφύλαξη της νομοθεσίας 
που ισχύει για κτίρια ή χώρους αρχιτεκτονικής, ιστορικής 
ή φυσικής αξίας ή, κατά περίπτωση, για λόγους δημόσιας 
ασφάλειας, συμπεριλαμβανομένων αεροδρομίων και 
αεροπορικών εγκαταστάσεων.
2. Τα φυσικά και τεχνικά χαρακτηριστικά (ενδεικτικά 
όγκος, ισχύς εκπομπής) των Σημείων Ασύρματης Πρό-
σβασης Μικρής Εμβέλειας της παρ. 1 καθορίζονται στον 
Εκτελεστικό Κανονισμό (ΕΕ) 2020/1070 της Επιτροπής 
της 20ής Ιουλίου 2020.
3. Η παρούσα απόφαση εφαρμόζεται αποκλειστικά 
σε Σημεία Ασύρματης Πρόσβασης Μικρής Εμβέλειας 
(Σ.Α.Π.Μ.Ε.) που είναι σύμφωνα με τις κατηγορίες εγκα-
τάστασης E0, E2 και E10 του πίνακα 2 της ρήτρας 6.2.4 του ευρωπαϊκού προτύπου EN 62232:2017 και εν γένει 
πληρούν το σύνολο των προϋποθέσεων της παρ. 1 του 
άρθρου 3 του Εκτελεστικού Κανονισμού (ΕΕ) 2020/1070 
της Επιτροπής της 20ής Ιουλίου 2020.
4. Η παρούσα απόφαση δεν εφαρμόζεται σε Σημεία 
Ασύρματης Πρόσβασης Μικρής Εμβέλειας με σύστημα ενεργών κεραιών.
5. Ο κάτοχος του Σ.Α.Π.Μ.Ε. καθώς και τυχόν φιλοξε-
νούμενοι πάροχοι θα πρέπει να πληρούν το σύνολο των 
όρων χρήσης της ζώνης ραδιοφάσματος που χρησιμο-ποιούν, συμπεριλαμβανομένου, εφόσον απαιτείται, του 
να διαθέτουν σχετικό δικαίωμα χρήσης του ραδιοφά-
σματος.
6. Οι κάτοχοι Σ.Α.Π.Μ.Ε. έχουν την ευθύνη για την εγκα-
τάσταση και λειτουργία τους, σύμφωνα με τις διατάξεις της εθνικής νομοθεσίας, του εκτελεστικού Κανονισμού 
(ΕΕ) 2020/1070 της Επιτροπής της 20ής Ιουλίου 2020 και 
του προτύπου ΕΝ 62232:2017, οφείλουν δε να γνωστο-
ποιούν στις αρμόδιες Αρχές οποιαδήποτε παραβίαση 
των ανωτέρω διατάξεων.
7. Οι κάτοχοι Σ.Α.Π.Μ.Ε. δεν έχουν δικαίωμα πρόσβα-
σης και εγκατάστασης των Σ.Α.Π.Μ.Ε. σε ακίνητα χωρίς την συμφωνία των κυρίων ή διαχειριστών ή αρμόδιων 
φορέων των χώρων εγκατάστασης και η Δήλωση του 
άρθρου 3 και εν γένει η παρούσα απόφαση δεν υποχρε-
ώνουν τον κύριο ή διαχειριστή ή αρμόδιο φορέα ακινή-του να αποδεχθεί την εγκατάσταση Σ.Α.Π.Μ.Ε. σε αυτό.
8. Τα Σ.Α.Π.Μ.Ε. επιτρέπεται να εγκαθίστανται μόνο σε 
νομίμως υφιστάμενες δομικές κατασκευές και οι κάτο-
χοι των Σ.Α.Π.Μ.Ε. έχουν την ευθύνη να εγκαθιστούν και 
να λειτουργούν τον σχετικό εξοπλισμό σύμφωνα με τις 
προδιαγραφές και τις οδηγίες του κατασκευαστή του, 
οφείλουν δε να λαμβάνουν κάθε απαραίτητο μέτρο για 
την προστασία της υγείας και της ασφάλειας συμπερι-
λαμβανομένης της διασφάλισης της στατικότητας της 
φέρουσας κατασκευής.
9. Για τους σκοπούς της παρούσας απόφασης ισχύουν, 
κατά σειρά προτεραιότητας, οι ορισμοί του άρθρου 2 του 
Εκτελεστικού Κανονισμού (ΕΕ) 2020/1070 της Επιτροπής 
της 20ής Ιουλίου 2020, οι ορισμοί του ν. 4727/2020, του ν. 4635/2019 και των σχετικών παραπομπών που γίνο-νται σε αυτούς.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18733 Τεύχος B’ 1854/15.04.2022
Άρθρο 2
Ηλεκτρονική δήλωση Σ.Α.Π.Μ.Ε.
1. Κάθε φορέας που ενδιαφέρεται να εγκαταστήσει 
Σ.Α.Π.Μ.Ε. των κατηγοριών E2 και E10 οφείλει να εγγρα-
φεί στο ηλεκτρονικό σύστημα ΣΗΛΥΑ που προβλέπεται 
στον ν. 4635/2019 πριν την εγκατάσταση των εν λόγω 
Σ.Α.Π.Μ.Ε.
2. Για κάθε Σ.Α.Π.Μ.Ε., ορίζεται από τον κάτοχό του, 
τεχνικός υπεύθυνος ο οποίος έχει τα κατά νόμο δικαιώ-
ματα και ορίζεται ως υπεύθυνος για την εγκατάσταση, 
τη συντήρηση και την τεχνική εποπτεία λειτουργίας του 
Σ.Α.Π.Μ.Ε., σύμφωνα με την ορθή τεχνική πρακτική.
3. Το αργότερο εντός δύο εβδομάδων μετά την εγκατά-
σταση του Σ.Α.Π.Μ.Ε. κατηγορίας E2 ή E10, ο κάτοχός του 
οφείλει να υποβάλλει στο ΣΗΛΥΑ σχετική Δήλωση, κατά τα 
οριζόμενα στο άρθρο 3 της παρούσας, η οποία δημοσιο-
ποιείται μαζί με τυχόν δικαιολογητικά που τη συνοδεύουν.
4. Οι αρμόδιες Υπηρεσίες που είναι εγγεγραμμένες στο 
ΣΗΛΥΑ έχουν πρόσβαση στις Δηλώσεις που προβλέπο-νται στην παρ. 3 του αρθρου 2 της παρούσας.
5. Η διαδικασία εγγραφής και εν γένει η λειτουργία 
του ΣΗΛΥΑ, καθώς και η διαδικασία διαχείρισης και δη-
μοσιοποίησης των δηλώσεων του παρόντος άρθρου 
διέπονται από τις σχετικές διατάξεις του ν. 4635/2019 
και των σχετικών Αποφάσεων της Ε.Ε.Τ.Τ.
6. Τα Σ.Α.Π.Μ.Ε. της κατηγορίας Ε0 εξαιρούνται της 
υποχρέωσης της παρ. 1. Σε κάθε περίπτωση, οι κάτοχοί 
τους οφείλουν να τα συμπεριλαμβάνουν, στους καταλό-
γους της παρ. 1 του άρθρου 4.
7. Σε περίπτωση που στην τοπική περιοχή γύρω από 
τη θέση εγκατάστασης Σ.Α.Π.Μ.Ε. είναι ήδη εγκατεστη-μένα άλλα Σ.Α.Π.Μ.Ε., ο κάτοχος του πλέον πρόσφατου προς εγκατάσταση Σ.Α.Π.Μ.Ε., όπως προκύπτει από την σχετική δήλωση στο ΣΗΛΥΑ, οφείλει να εξασφαλίζει ότι 
δεν υπάρχουν χώροι ελεύθερα προσβάσιμοι στο γενικό 
πληθυσμό γύρω από τα Σ.Α.Π.Μ.Ε., στους οποίους να 
υπάρχει υπέρβαση των ισχυόντων στην Ελλάδα ορίων έκθεσης του κοινού σε ηλεκτρομαγνητικά πεδία.
Άρθρο 3
Περιεχόμενο ηλεκτρονικής δήλωσης Σ.Α.Π.Μ.Ε.
1. Η ηλεκτρονική δήλωση Σ.Α.Π.Μ.Ε. της παρ. 3 του 
άρθρου 2 περιλαμβάνει: (α) τα στοιχεία του κατόχου και του τεχνικού υπευθύνου,
(β) το γεωγραφικό στίγμα της εγκατάστασης,
(γ) την ακριβή περιγραφή της θέσης εγκατάστασης 
(διεύθυνση/τοπωνύμιο),
(δ) την περιγραφή του σημείου εγκατάστασης, όπως 
ενδεικτικά, επί στύλου φωτισμού, σηματοδότη, πινακί-δας, στάσης λεωφορείου,
(ε) την κατηγορία (Ε2 ή Ε10) στην οποία ανήκει ο εξο-
πλισμός,
(στ) τυχόν φιλοξενούμενους παρόχους στο Σ.Α.Π.Μ.Ε. 
και τη μορφή φιλοξενίας, όπως ενδεικτικά, αμιγώς παθη-
τική, κοινή χρήση κεραιών ή άλλου εξοπλισμού,
(ζ) τις ζώνες ραδιοσυχνοτήτων που χρησιμοποιούνται 
από το Σ.Α.Π.Μ.Ε. και τα σχετικά δικαιώματα χρήσης ρα-διοσυχνοτήτων που έχουν εκχωρηθεί στους παρόχους, 
εφόσον αυτά δεν τεκμαίρονται άμεσα από σχετικές απο-
φάσεις χορήγησης της ΕΕΤΤ,
(η) περιγραφή των ηλεκτρομαγνητικών χαρακτηριστι-
κών του Σ.Α.Π.Μ.Ε. με κατά περίπτωση πρόσφορο τρόπο, 
όπως ενδεικτικά, αναφορά τύπου/μοντέλου/κωδικού 
εξοπλισμού και του ορατού όγκου του Σ.Α.Π.Μ.Ε.,
(θ) αναφορά των απαιτήσεων που πληροί το Σ.Α.Π.Μ.Ε. 
σύμφωνα με την παρ. 1 του άρθρου 3 του Εκτελεστικού 
Κανονισμού (ΕΕ) 2020/1070, ιδίως ως προς την πλήρωση 
των κριτηρίων που αναφέρονται στο Παράρτημα αυτού.
2. Η ηλεκτρονική δήλωση Σ.Α.Π.Μ.Ε. συνοδεύεται από:
(α) φωτογραφίες του σημείου τοποθέτησης και του 
Σ.Α.Π.Μ.Ε., καθώς και απόσπασμα ψηφιακού χάρτη, έκτα-
σης κατά προσέγγιση 100 επί 100 μέτρων με σημειωμένη 
την προβολή της θέσης εγκατάστασης επί αυτού,
(β) εγκρίσεις από αρμόδιες υπηρεσίες που απαιτούνται 
βάσει της νομοθεσίας που ισχύει για κτίρια ή χώρους αρ-
χιτεκτονικής, ιστορικής ή φυσικής αξίας ή, κατά περίπτω-
ση, για λόγους δημόσιας ασφάλειας, συμπεριλαμβανο-
μένων αεροδρομίων και αεροπορικών εγκαταστάσεων,
(γ) Υπεύθυνη Δήλωση περί τήρησης των προβλεπόμε-
νων στην παρ. 7, του άρθρου 2 της παρούσας.
3. Με απόφαση της Ε.Ε.Τ.Τ. δύνανται να καθορίζονται οι 
ειδικότερες λεπτομέρειες αναφορικά με την ηλεκτρονική 
δήλωση και να καθορίζεται κάθε απαιτούμενη λεπτομέ-
ρεια σχετικά με την διαδικασία υποβολής και τήρησης των ηλεκτρονικών δηλώσεων.
Άρθρο 4
Τήρηση στοιχείων Σ.Α.Π.Μ.Ε.
1. Κάθε κάτοχος Σ.Α.Π.Μ.Ε. οφείλει να τηρεί σε ηλε-
κτρονική μορφή πλήρη κατάλογο των Σ.Α.Π.Μ.Ε. που 
έχει εγκαταστήσει με πληροφορίες για τις θέσεις τους, 
τα τεχνικά τους χαρακτηριστικά, την τήρηση των οριζό-
μενων στο άρθρο 3 παρ. 1 του Εκτελεστικού Κανονισμού 
(ΕΕ) 2020/1070, και τις τεχνολογίες που χρησιμοποιού-
νται και να αποστέλλει στην ΕΕΤΤ τον κατάλογο αυτό, 
εφόσον του ζητηθεί, το αργότερο εντός 10 ημερών, για 
τη διευκόλυνση της εφαρμογής των προβλέψεων του 
άρθρου 4 του Εκτελεστικού Κανονισμού (ΕΕ) 2020/1070.
2. Με απόφαση της Ε.Ε.Τ.Τ. δύναται να καθορίζονται οι 
λεπτομέρειες τήρησης των στοιχείων της παρ. 1, καθώς 
και του τρόπου αυτοματοποιημένης ηλεκτρονικής απο-
στολής τους από τους κατόχους Σ.Α.Π.Μ.Ε.
Άρθρο 5
Σύνδεση των Σ.Α.Π.Μ.Ε. με το δίκτυο ηλεκτρικής ενέργειας
Για τη σύνδεση των Σ.Α.Π.Μ.Ε. κατηγορίας Ε2 και Ε10 
με το δίκτυο ηλεκτρικής ενέργειας, εφόσον απαιτείται, ο 
κάτοχος Σ.Α.Π.Μ.Ε. υποβάλλει στον πάροχο ηλεκτρικής 
ενέργειας τα στοιχεία δημοσίευσης της ηλεκτρονικής 
δήλωσης στο ΣΗΛΥΑ.
Άρθρο 6
Παύση λειτουργίας Σ.Α.Π.Μ.Ε.
1. Το Σ.Α.Π.Μ.Ε. παύει να λειτουργεί στις ακόλουθες 
περιπτώσεις:
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18734 Τεύχος B’ 1854/15.04.2022
(α) Όταν ανακληθεί ή ανασταλεί ή παύσει για οποιο-
δήποτε λόγο κάθε δικαίωμα χρήσης ραδιοσυχνότητας 
που χρησιμοποιείται στο εν λόγω Σ.Α.Π.Μ.Ε..
(β) Όταν ανακληθεί η έγκριση άλλης αρμόδιας Υπη-
ρεσίας.
(γ) Όταν διαπιστωθούν παραβάσεις της δήλωσης 
Σ.Α.Π.Μ.Ε. του άρθρου 2.
(δ) Όταν κοινοποιηθεί στον κάτοχό του Σ.Α.Π.Μ.Ε. έκ-
θεση της ΕΕΑΕ ότι διαπιστώθηκαν υπερβάσεις των ορίων 
ηλεκτρομαγνητικής ακτινοβολίας σε σημεία πλησίον του 
Σ.Α.Π.Μ.Ε..
(ε) Όταν υποβληθεί στην Ε.Ε.Τ.Τ. σχετικό αίτημα από 
τον κάτοχο του Σ.Α.Π.Μ.Ε.
2. Σε κάθε περίπτωση παύσης της λειτουργίας, ο κά-
τοχος του Σ.Α.Π.Μ.Ε. υποχρεούται να μεριμνήσει άμε-
σα για την απεγκατάσταση και την απομάκρυνση του 
Σ.Α.Π.Μ.Ε.. Επιπλέον, για τα Σ.Α.Π.Μ.Ε. κατηγορίας Ε2 και 
Ε10 οφείλει να υποβάλει στο ΣΗΛΥΑ υπεύθυνη δήλωση 
απεγκατάστασης, συνοδευόμενη από φωτογραφίες του 
χώρου πριν και μετά την απεγκατάσταση.
Άρθρο 7
Έλεγχοι - Κυρώσεις
1. Οι έλεγχοι ως προς την ηλεκτρομαγνητική ακτινοβο-
λία στο περιβάλλον Σ.Α.Π.Μ.Ε. πραγματοποιούνται από 
την ΕΕΑΕ στο πλαίσιο των αρμοδιοτήτων της.2. Σε περίπτωση παράβασης των γενικών ή ειδικών 
διατάξεων της πολεοδομικής νομοθεσίας και των ορι-
ζόμενων πολεοδομικών μεγεθών για τα Σ.Α.Π.Μ.Ε. της 
παρούσας απόφασης, επιλαμβάνονται οι αρμόδιες πο-
λεοδομικές υπηρεσίες.
3. Σε περίπτωση παράβασης της νομοθεσίας περί ηλε-
κτρονικών επικοινωνιών και των τηλεπικοινωνιακών χα-
ρακτηριστικών των Σ.Α.Π.Μ.Ε., επιλαμβάνεται η Ε.Ε.Τ.Τ..
4. Στην περίπτωση παράβασης διατάξεων της παρού-
σας απόφασης επιβάλλονται αναλογικά οι κυρώσεις 
που προβλέπονται στις διατάξεις του άρθρου 37 του 
ν. 4635/2019 και του άρθρου 137 του ν. 4727/2020.
Άρθρο 8
Έναρξη ισχύος
Η ισχύς της παρούσας απόφασης αρχίζει από τη δημο-
σίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της 
Κυβερνήσεως.
  Καλλιθέα, 12 Απριλίου 2022
Οι Υφυπουργοί
Περιβάλλοντος  Ψηφιακής
και Ενέργειας Διακυβέρνησης
ΝΙΚΟΛΑΟΣ ΤΑΓΑΡΑΣ ΘΕΟΔΩΡΟΣ ΛΙΒΑΝΙΟΣ   
Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000
Κείμενα προς δημοσίευση:   webmaster.et@et.gr *02018541504220004*